**บทที่ 4**

**ผลการวิเคราะห์ข้อมูล**

การศึกษาเรื่อง “บทบาทของพระสงฆ์ในจังหวัดเพชรบูรณ์ต่อการพัฒนาสังคมในศตวรรษที่ 21” ครั้งนี้เป็นการศึกษาและการวิเคราะห์ข้อมูลการวิจัยเชิงคุณภาพ (Qualitative Research) โดยคณะผู้วิจัยได้ทำการเก็บรวบรวมข้อมูลจากพระสงฆ์ ในจังหวัดเพชรบูรณ์จำนวน ๑๐ วัด ผู้วิจัยได้ทำการเก็บรวบรวมข้อมูลโดยการใช้แนวคำถามในการสัมภาษณ์แบบเจาะลึก จากนั้นคณะผู้วิจัยได้นำข้อมูลมาวิเคราะห์และนำเสนอโดแบ่งเป็น 2 ตอน ดังนี้

**ตอนที่ 1** ข้อมูลพื้นทั่วไปของพระสงฆ์ผู้ให้ข้อมูลในจังหวัดเพชรบูรณ์ จำนวน 1๐ รูป

**ตอนที่ 2** การสัมภาษณ์บทบาทของพระสงฆ์ในจังหวัดเพชรบูรณ์ต่อการพัฒนาสังคมในศตวรรษที่ 21

**ตอนที่ 1** ข้อมูลพื้นทั่วไปของพระสงฆ์ผู้ให้ข้อมูลในจังหวัดเพชรบูรณ์ จำนวน 1๐ รูปมีดังนี้

**รูปที่ 1** พระครูวิสุทธิวาที (สมเกียรติ สิริปญฺโญ) อายุ 87 ปี พรรษา 64 ประเรียญธรรม 4 ประโยค นักธรรมเอก วัดอาวาสศิริมงคล ตำบลโคกสะอาด อำเภอศรีเทพ จังหวัดเพชรบูรณ์ ปัจจุบันเป็นที่ปรึกษาเจ้าคณะอำเภอศรีเพท

**รูปที่ 2** พระสุธีวชิราภรณ์ อายุ 43 ปี พรรษา 22 วุฒิการศึกษา ปริญญาเอก ประเรียญธรรม 9 ประโยค นักธรรมเอก ตำแหน่งรองเจ้าอาวาสวัดประชานิมิต เจ้าคณะอำเภอวิเชียรบุรี วัดประชานิมิต ตำบลท่าโรง อำเภอวิเชียรบุรี จัดหวัดเพชรบูรณ์

**รูปที่ 3** พระครูวิทิศพรรทราพร อายุ 62 ปี พรรษา 58 วุฒิการการศึกษา นักธรรมชันเอก ตำแหน่งเจ้าอาวาส ตั้งแต่ พ.ศ. 2548 ถึงปัจจุบัน เจ้าอาวาสวัดพุทธบาทชนแดน อำเภอชนแดน จังหวัดเพชรบูรณ์

**รูปที่ 4** พระครูอนุรักษ์พัชรธรรม (น้อย มหาเมโธ) อายุ 87 ปี พรรษา 64 นักธรรมชั้นเอก ตำแหน่งเจ้าอาวาสวัดสระเกศ และเจ้าคณะอำเภอหล่มเก่า จังหวัดเพชรบูรณ์

**รูปที่ 5** พระครูสุตพัชรบรรพต อายุ 59 พรรษา 39 นักธรรมชั้นเอก เจ้าอาวาสวัดบรรพตาราม อำเภอบึงสามพัน เจ้าคณะอำเภอบึงสามพัน จังหวัดเพชรบูรณ์

**รูปที่ 6** พระครูถาวรพัชรกิจ (มาโนชญ์ ถาวโร) นักธรรมชันเอก เจ้าอาวาสวัดโฆษา อำเภอหล่มสัก จังหวัดเพชรบูรณ์

**รูปที่ 7** พระครูชัยพัชรสถิต (อายุ พรรษา นักธรรมชั้นเอก ปริญญาตรี พุทธศาสตร์บัณฑิต สาขาศาสนา ปริญญาโท การศึกษามหาบัณฑิต ปริญญาเอก ปรัชญาดุษฏีบัณฑิต สาขาสิ่งแวดล้อม เจ้าอาวาสวัดราชพฤษ์ เจ้าคณะตำบลทุกตำบลในอำเภอเขาค้อจังหวัดเพชรบูรณ์

**รูปที่ 8** พระเสริฐ (นามสมมุติ) อายุ 42 ปี พรรษา 19 พระสงฆ์ในวัดมหาธาตุพระอารามหลวง ผู้ช่วยเจ้าอาวาสพระอารามหลวง ชั้นโท วัดมหาธาตุ ภูมิลำเนาก่อนบวช ตำบลหัวดง อำเภอเก้าเลี้ยว จังหวัดเพชรบูรณ์ วุฒิการศึกษา ปริญญาตรี พุทธศาสนา มหาวิทยาลัยจุฬาลงกรณ์ราชวิทยาลัย

**รูปที่ ๙** พระเป้ย (นามสมมุติ) อายุ 52 ปี พรรษา 29 พระสงฆ์ในวัดเพชรวรารามพระอารามหลวง ผู้ช่วยเจ้าอาวาสวัดเพชรวราราม ภูมิลำเนาก่อนบวช ตำบลวังจิก อำเภอโพธิ์ประทับช้าง จังหวัดพิจิตร วุฒิการศึกษา ปริญญาตรี คณะมนุษยศาสตร์และสังคมศาสตร์ มหาวิทยาลัยราชภัฏบ้านสมเด็จเจ้าพะยา

**รูปที่ ๑๐** พระเนตร (นามสมมุตติ) อายุ 22 ปี พรรษา 6 วัดสนธิกรประชาราม เลขานุการเจ้าคณะตำบลวังชมภู อำเภอเมืองเพชรบูรณ์ จังหวัดเพชรบูรณ์ภูมิลำเนาก่อนบวช ตำบลลาดแค อำเภอชนแดน จังหวัดเพชรบูรณ์ วุฒิการศึกษา ปริญญาตรี คณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร

**ตอนที่ 2** การสัมภาษณ์บทบาทของพระสงฆ์ในจังหวัดเพชรบูรณ์ต่อการพัฒนาสังคมในศตวรรษที่ 21

ในการศึกษาครั้งนี้คณะผู้วิจัยได้แบ่งการศึกษาออกเป็น 2 ส่วน ได้แก่

**ส่วนที่ 1** บทบาทของพระสงฆ์ในปัจจุบันต่อการพัฒนาสังคมในแต่ละด้าน ซึ่งแบ่งออกเป็น ด้านการปกครอง ด้านการจัดการศึกษาและสาธารณะสงเคราะห์ ด้านการเผยแผ่

**ส่วนที่ 2** ความคิดเห็นของพระสงฆ์ที่เกี่ยวกับปัญหาในการพัฒนาสังคม

**ส่วนที่ 1 บทบาทของพระสงฆ์ในปัจจุบันต่อการพัฒนาสังคมในแต่ละด้าน**

**1. ด้านการปกครอง**

การปกครองของคณะสงฆ์ในประเทศไทยเป็นการปกครองตามพระราชบัญญัติคณะสงฆ์ (พรบ. 2505 แกไขเพิ่มเติม พ.ศ.2535) โดยมีการปกครองตามลำดับขั้น จากเจ้าคณะหล เจ้าคณะภาค เจ้าคณะจังวัด เจ้าคณะอำเภอ เจ้าคณะตำบล และเจ้าอาวาส เพื่อให้การปกครองนั้นเป็นสัดส่วนและเป็นการกระจายอำนาจการปกครองอย่างทั่วถึง โดยพระสงฆ์ได้ให้ข้อมูลไว้ดังนี้

**รูปที่ 1**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล** : วัดศิริมงคล อยู่ภายใต้สังกัดคณะสงฆ์มหานิกาย การ

ปกครองของคณะสงฆ์ เหมือนกับวัดทั่วๆ ไป ในตำบลโคกสะอาด ซึ่งก็เป็นยัดประจำหมู่บ้านพระสงฆ์ที่เข้ามาบวชส่วนใหญ่ก็จะเป็นตอนเข้าพรรษา วัดเป็นวัดที่มีพระสงฆ์จำนวนไม่มากนัก การปกครองก็จะเป็นรูปแบบง่ายๆ มีอะไรก็สามารถปรึกษาหารือกันได้ทุกเรื่อง ไม่มีการแบ่งเป็นคณะภายในวัดเหมือนวัดใหญ่ๆ ในกรุงเทพฯ หรือในเมืองที่มีพระสงฆ์สามเณรจำนวนมาก การปกครองก็ต้องแบ่งกันดูแลภายในวัด แต่วัดเราเป็นวัดขนาดไม่ใหญ่ เรื่องปัญหาในการปกครองจึงไม่ค่อยเกิดปัญหาอะไรมากนัก

**รูปที่ 2**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล** : วัดประชานิมิต ถือได้ว่าเป็นวัดที่มีจำนวนพระภิกษุสามเณร

ค่อนข่างมากพอสมควร เนื่องจากวัดประชานิมิตเปิดเป็นโรงเรียนพระปริยัติธรรมแผนกสามัญศึกษา การปกครองสงฆ์ภายในวัดจึงต้องมีรองเจ้าอาวาสและผู้ช่วยเจ้าอาวาสค่อยดูแลพระภิกษุสามเณร และอยู่ในภายใต้กรอบพระราชบัญบัติการปกครองคณะสงฆ์ปีพุทธศักราช 2535

**รูปที่ ๓**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล :** วัดพุทธบาทชนแดน ด้านงานปกครอง ทางวัดก็ไม่ได้แตกต่างอะไรจาก

วัดในเขตอำเภอชนแดนเพราะเป็นวัดที่ไม่ได้ใหญ่จำนวนพระภิกษุสามเณรก็ไม่มาก การปกครองก็เป็นไปตามที่พระเถรผู้ใหญ่ในจังหวัดที่กำหนดให้มีการประชุมปรึกษาหารืองานด้านการปกครองและด้านอื่นๆ ที่ได้รับนโยบายจากสำนักงานพระพุทธศาสนา ให้รายงานจำนวนพระภิกษุสามเณรในช่วงเข้าพรรษาเป็นประจำทุกปี

**รูปที่ ๔**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล :** วัดศิริมงคล จัดการปกครองไปตามรูปแบบที่คณะสงฆ์ได้กำหนดให้มี

ผู้บังคับบัญชาสูงสุดภายในวัด คือ เจ้าอาวาส และวัดศิริมงคลก็ไม่ได้มีการแต่งตั้งพระสังฆาธิการภายในวัดเพิ่มเติมอีก เนื่องจากวัดมีจำนวนพระภิกษุไม่มาก การปกครองสามารถดูแลความเป็นระเบียบเรียบร้อยภายในวัดได้ และถ้าเกิดปัญหาก็จะเรียกพระภิกษุภายในวัดประขุมหาทางออกร่วมกัน ทางวัดไม่ได้มีกฎเกณฑ์อะไรพิเศษนอกเหนือจากความเป็นอยู่ตามพระธรรมวินัย

**รูปที่ ๕**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล :** วัดบรรพตาราม งานด้านการปกครองส่วนมากก็เป็นไปตามรูปแบบของ

คณะสงฆ์ที่กำหนดรูปแบบการปกครองตามมหาเถรสมาคมอยู่แล้ว คือ แบ่งการปกครองออกเป็นเจ้าคณะหล เจ้าคณะภาค เจ้าคณะจังหวัด เจ้าคณะอำเภอ เจ้าคณะตำบล และสุดท้ายคือเจ้าอาวาส วัดบรรพตาราม ก็เช่นเดียวกัน อยู่ภายใต้การปกครองคณะสงฆ์ฝ่ายมหานิกาย

**รูปที่ ๖**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล : ;** วัดโฆษา เป็นวัดสังกัดมหานิกาย ด้านการปกครองคณะสงฆ์ภายในวัด

จะแบ่งให้มีผู้ช่วยเจ้าอาวาสดูแลส่วนหนึ่งเพราะมีจำนวนภิกษุสามเณรจำนวนมากพอสมควรโดยเฉพาะในช่วงเข้าพรรษา จึงให้มีรองเจ้าอาวาสดูแลในด้านงานปกครองภายในวัด ส่วนเรื่องอื่นๆ ก็เหมือนๆ กันทุกวัน คือ มีการประชุมพระสังฆาธิการระดับเจ้าอาวาสในเขตอำเภอหล่มสักโดยจัดขึ้นที่วัดของเจ้าคณะอำเภอ เพื่อปรึกษาหารือและทำความเข้าใจเกี่ยวกับนโยบายต่างๆ ของสำนักงานพระพุทธศาสนาส่วนกลางและถ่ายทอดมายัง จังหวัดและอำเภอ ต่อจากนั้นก็เป็นเจ้าคณะตำบลที่จะต้องเรียกเจ้าอาวาสของแต่ละวัดที่อยู่ในสังกัดของตำบลมารับนโยบายและแนวทางตลอดจนปรึกษาหารือกันในเรื่องต่างๆ ที่เกิดขึ้นภายในเขตปกครองของตนเอง

**รูปที่ ๗**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล :** วัดราชพฤษ์ เป็นวัดที่จัดตั้งขึ้นได้ไม่นาน รูปแบบการปกครองของวัดก็

ไม่มีอะไรมากนัก เนื่องจากจำนวนพระสงฆ์มีน้อยเจ้าอาวาสจะรับหน้าที่เป็นผู้ปกครองเพียงผู้เดียวและนอกจากนั้นก็ยังดูแลวัดในเขตอำเภอเขาค้อทุกวัด

**รูปที่ ๘**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล** : “วัดมหาธาตุพระอารามหลวงอยู่ในสังกัดคณะมหานิกายมี

การปกครองตามพระราชบัญญัติคณะสงฆ์ปี พ.ศ. 2535 ภายใต้การบริหารจัดการของมหาเถรสมาคม ซึ่งเป็นการปกครองตามลำดับขั้นตั้งแต่เจ้าคณะหน เจ้าคณะภาค เจ้าคณะจังหวัด เจ้าคณะอำเภอ เจ้าคณะตำบล และเจ้าอาวาส นอกจากนี้วัดได้จัดประชุมพระสังฆาธิการทุกลำดับขั้นของทุกวัดที่อยู่ภายใต้การปกครองตามพระราชบัญญัติคณะสงฆ์ ในวันที่ 1 สิงหาคม ของทุกปี เพื่อรับฟังนโยบายเกี่ยวกับการปกครองคณะสงฆ์และการนำหลักธรรมคำสอนทางพุทธศาสนาไปเผยแผ่ให้กับสังคมในปีนั้นๆ”

**รูปที่ ๙**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล** : วัดเพชรวรารามพระอารามหลวงอยู่ในสังกัด คณะธรรมยุตมีการปกครองตามพระราชบัญญัติการปกครองคณะสงฆ์ ปี พ.ศ 2535 ภายใต้การบริหารจัดการของสมาคม ซึ่งเป็นการปกครองตามลำดับขั้นตั้งแต่เจ้าคณะใหญ่ธรรมยุต เจ้าคณะภาค เจ้าคณะจังหวัดเจ้าคณะอำเภอ เจ้าคณะตำบล และเจ้าอาวาส การปกครองภายในวัดเจ้าอาวาสเป็นผู้ดูแลและแบ่งงานรับผิดชอบตามความสามารถของพระสงฆ์ในแต่ละรูปที่อยู่ภายในวัด

**รูปที่ ๑๐**

**ผู้วิจัย** : วัดได้จัดการปกครองรูปแบบใดและมีความแตกต่างจาก พระราชบัญญัติ

การปกครองคณะสงฆ์ไทยหรือไม่อย่างไร

**ผู้ให้ข้อมูล** : วัดสนธิกรประชารามอยู่ในสังกัดคณะธรรมยุตมีการปกครองตามพระราชบัญญัติการปกครองคณะสงฆ์ปี พ.ศ. 2535 ภายใต้การบริหารจัดการของมหาเถรสมาคม ซึ่งเป็นการปกครองตามลำดับขั้นตั้งแต่ เจ้าคณะใหม่ธรรมยุต เจ้าคณะภาค เจ้าคณะจังหวัด เจ้าคณะอำเภอ เจ้าคณะตำบล และเจ้าอาวาส โดยภายในวัดสนธิกรมีพระภิกษุสามเณรจำนวนน้อย ที่จำพรรษาอยู่ภายในวัด ทำให้พระภิกษุสามเณรมีความรักและดูแลเอาใจใส่ซึ่งกันและกัน ส่งผลให้การปกครองภายในวัดจึงเปรียบเสมือนการปกครองกันแบบครอบครัว นอกจากนี้ภายในวัดยังมีการประชุมประจำเดือนเพื่อปรึกษาหาแนวทางการแก้ไขปัญหาที่เกิดขึ้นภายในวัด และกำหนดแนวทางในการเผยเเผ่ศาสนาให้กับคนในชุมชนในเดือนถัดไป

**ผลการวิเคราะห์ข้อมูลพบว่า** : รูปแบบการปกครองของทั้ง ๑๐ วัด เป็นการปกครองตามพระราชบัญญัติคณะสงฆ์ปี พ.ศ. 2535 ภายใต้การบริหารจัดการของมหาเถรสมาคม ซึ่งเป็นการปกครองไปตามลำดับตั้งแต่เจ้าคณะหน เจ้าคณะภาค เจ้าคณะจังหวัด เจ้าคณะอำเภอ เจ้าคณะตำบล และเจ้าอาวาส และนอกจากนั้นยังแยกระหว่างฝ่ายมหานิกายกับฝ่ายธรรมยุต เป็นเจ้าคณะใหญ่ฝ่ายธรรมยุต ที่มีอำนาจปกครองสูงสุดในสังกัดนั้นๆ ตามลำดับ ภายในวัดมีรูปแบบการปกครองที่เปรียบเสมือนการปกครองภายในครอบครัวซึ่งเกิดจากความรัก และความดูแลเอาใจใส่ของพระภิกษุสามเณรภายในวัด นอกจากนี้เจ้าคณะปกครองได้จัดประชุมประจำปีของพระสังฆาธิการในทุกระดับ ตั้งแต่เจ้าคณะภาค จนถึงเจ้าอาวาส เพื่อรับนโยบายเกี่ยวกับการปกครองคณะสงฆ์ และการนำหลักธรรมทางพุทธศาสนาออกไปเผยแผ่ อีกทั้งยังมีการจัดประชุมประจำเดือนขึ้นภายในวัดเพื่อปรึกษาหาแนวทางการแก้ไขปัญหาต่างๆที่เกิดขึ้นภายในวัดและชุมชน

**2. ด้านการการศึกษาและสาธารณะสงเคราะห์**

ในด้านการจัดการศึกษาสงเคราะห์สำหรับพระภิกษุสามเณรในปัจจุบันได้จัดการการศึกษาตามหลักสูตรการศึกษาขั้นพื้นฐานของกระทรวงศึกษาธิการ หรือหลักสูตรการศึกษาเกี่ยวกับพุทธศาสนา เข่น นักธรรม บาลี เพื่อให้พระภิกษุสามเณรมีความรู้ สามารถนำหลักธรรมคำสอนไปเผยแผ่ให้แก่ประชาชนในสังคมได้ โดยพระสงฆ์ให้ข้อมูลไว้ดังนี้

**รูปที่ ๑**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดศิริมงคล ได้จัดการศึกษาทางนักธรรม โดยส่งเสริมให้พระภิกษุ

และสามเณรเรียนนักธรรมชั้นตรี ชั้นโทและชั้นเอก เพื่อจะได้นำหลักธรรมและคำสอนของพุทธศาสนาไปใช้ในชีวิตประจำวันหลังจากลาสิกขาไปแล้ว นอกจากนั้นวัดยังเป็นสนามสอบนักธรรมประจำอำเภอศรีเทพ ภิกษุสามเณรทุกวัดที่เรียนนักธรรมจะต้องมาสอบวัดผลที่วัดทุกปี

**รูปที่ ๒**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดประชานิมิต วัดได้จัดการศึกษาให้กับภิกษุสามเณรทั้งสองรูปแบบ

คือ เรียนแบบนักเรียนขั้นพื้นฐานตั้งแต่ระดับมัธยมศึกษาปีที่ ๑-๖ และรูปแบบโรงเรียนพระปริยัติธรรมที่สอนทั้งภาษาบาลีและนักธรรมชั้นตรี ชั้นโท และชั้นเอก ซึ่งก็ถือได้ว่าวัดได้จัดการศึกษาสงเคราะห์ให้กับผู้ที่มีฐานะไม่ค่อยดีหรือไม่มีปัจจัยมากพอในการใช้จ่ายเพื่อการศึกษา

**รูปที่ ๓**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดพระพุทธบาทชนแดนไม่ได้จัดการศึกษาในด้านใดๆ เลยไม่มีโรงเรียน

พระปริยัติธรรมหรือโรงเรียนสงเคราะห์ใดๆ ทั้งสิ้น แต่ทางวัดก็ส่งเสริมเรื่องการศึกษาพระปริยัติธรรม โดยเฉพาะนักธรรมในระดับต่างๆ เพื่อให้พระภิกษุภายในวัดทั้งพระที่บวชในพรรษาและที่บวชมานาน

**รูปที่ ๔**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดศิริมงคลได้ส่งเสริมให้พระภิกษุสามเณรภายในวัดได้เรียนพระปริยัติ

ธรรมประเภทนักธรรมชั้นตรี โท และเอก นอกจากนั้นวัดยังเป็นสถานที่สอบนักธรรมสนามหลวงที่จัดสอบปีละ 1 ครั้ง แต่วัดไม่มีโรงเรียนสงเคราะห์อะไรเลย

**รูปที่ ๕**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดบรรพตารามไม่ได้จัดการศึกษาสงเคราะห์ให้แก่นักเรียนและสามเณร

หรือชาวบ้านทั่วไปเพราะวัดมีจำนวนพระภิกษุจำนวนน้อยและขาดบุคลากรทางด้านที่มีความรู้ทางพระพุทธศาสนาจึงไม่สามารถจัดตั้งเป็นโรงเรียนพระปริยัติธรรมเพื่อส่งเสริมในด้านการศึกษานักธรรมหรือธรรมศึกษาเลย

**รูปที่ ๖**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดโฆษา ได้ส่งเสริมการศึกษาสงเคราะห์ให้แก่สามเณรในด้านนักธรรม

ชั้นตรี โท และเอก และยังส่งเสริมให้พระภิกษุสามาเณรไปเรียนพระปริยัติธรรมแผนกสามัญศึกษาที่วัดไพรสณศักดารามเป็นประจำโดยมีรถรับส่ง ถึงเวลาสอบนักธรรมสนามหลวงก็ให้สามเณรไปสอบที่วัดนั้นและยังเป็นที่ตั้งของมหาวิทยาลัยสงฆ์อีกด้วย

**รูปที่ ๗**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดได้ส่งเสริมการศึกษาให้พระภิกษุเรียนต่อในระดับที่สูงขึ้นทั้งในระดับ

การเรียนพระปริยัติธรรม นักธรรมชั้นตรี ชั้นโท และชั้นเอก นอกจากนั้นวัดยังส่งเสริมให้พระภิกษุไปเรียนต่อในระดับปริญญาตรี ณ วัดไพรสณศักดาราม อำเภอหล่มสัก ซึ่งเป็นที่ตั้งของวิทยาลัยเขต ของมหาวิทยาลัยมหาจุฬาลงกรณราชวิทยาลัยอีกด้วย แต่วัดไม่มีโรงเรียนพระปริยัติธรรมวัดเลยต้องการส่งเสริมให้พระภิกษุได้เรียน นอกจากนี้แล้ววัดยังได้จัดมอบทุนการศึกษาให้แก่เด็กนักเรียนทุกระดับในเขตอำเภอเขาค้อ ทุกประเภทไม่ว่าจะเป็นเรียนดีแต่ยากจน

**รูปที่ ๘**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** วัดมหาธาตุพระอารามหลวงได้เปิดโรงเรียนปริยัติธรรมในหลักสูตร

พระอภิธรรมบาลี ซึ่งเป็นการสอนเกี่ยวกับภาษาบาลีและหลักธรรมทางพุทธศาสนา และเป็นการจัดการเรียนการสอนที่มีหลักสูตรเหมือนกับโรงเรียนสามัญทั่วไป โดยมีการจัดการเรียนการสอนในระดับมัธยมศึกษาปีที่ 1 - 6 ให้กับสามเณรที่ได้เข้ามาศึกษาในโรงเรียนปริยัติธรรมสามัญ และต้องจบการศึกษาภาคบังคับระดับประถมศึกษาปีที่ 6 ก่อนที่จะเข้ามาบวชเป็นสามเณรเพื่อเข้าศึกษาภายในโรงเรียนปริยัติธรรม

**รูปที่ ๙**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** “ในด้านการศึกษาสงเคราะห์วัดเพชรวรารามนั้นเป็นสถานที่ในการจัด

สอบบาลีสนามหลวง ซึ่งแบ่งการสอบออกเป็น 9 ประโยคดังนี้ ประโยค 1 - 3 เป็นเปรียญตรีเทียบเท่ากับวุฒิการศึกษาในระดับมัธยมศึกษาตอนต้น ประโยค 4 - 6 เป็นเปรียญโท เทียบเท่ากับวุฒิการศึกษาในระดับมัธยมศึกษาตอนปลาย และประโยค 7 - 9 เป็นเปรียญเอก เทียบเท่ากับการศึกษาในระดับปริญญาตรี ซึ่งการสอบบาลีสนามหลวงเป็นการสอบวัดความรู้พระปริยัติธรรมของคณะสงฆ์ไทยนั่นเอง”

**รูปที่ ๑๐**

**ผู้วิจัย :** วัดได้จัดการศึกษาและจัดการสาธารณะสงเคราะห์หรือไม่อย่างไรและ

วัดได้มีบทบาทอย่างไรในการสาธารณะสงเคราะห์ในสภาวะสังคมปัจจุบัน

**ผู้ให้ข้อมูล :** ในด้านการศึกษาสงเคราะห์ของวัดสนธิกรประชารามนั้นมีการเปิดการ

เรียนการสอนพระปริยัติธรรมเป็นการส่งเสริม และสนับสนุนให้มีศึกษาเกี่ยวกับภาษาบาลี เพื่อรักษาไว้ซึ่งหลักธรรมคำสอน และสามารถนำคำสอนและหลักธรรมทางพุทธศาสนาไปเผยแผ่ได้ ซึ่งการเรียนการสอนนั้นเป็นแบบพี่สอนน้อง โดยมีพระภิกษุสงฆ์ภายในวัดที่มีความรู้ในระดับนักธธรรมชั้นเอกเป็นผู้สอนหลักธรรมต่างๆให้กับพระภิกษุสามเณรภายในวัด นอกจากนี้การเรียนการสอนภายในวัดสามารถนำไปสอบเทียบในหลักสูตรการศึกษานอกระบบได้อีกด้วย

ผลการวิเคราะห์ข้อมูลพบว่า : ในด้านการศึกษาสงเคราะห์ วัดบางวัดก็ได้จัดตั้งเป็นโรงเรียนปริยัติธรรม หลักสูตรนักธรรมและบาลี นอกจากนั้นยังมีหลักสูตรพระปฏิบัติธรรมสามัญสำหรับพระภิกษุสามเณรเพื่อเข้ารับการศึกษา ซึ่งในหลักสูตรนักธรรมบาลี เป็นการเรียนการสอนเกี่ยวกับภาษาบาลี และหลักธรรมคำสอนของศาสนา ส่วนหลักสูตรปริยัติธรรมสามัญนั้นเป็นการเรียนการสอนตาหลักสูตรการเรียนการสอนเหมือนกับโรงเรียนมัธยมศึกษาสามัญทั่วไป มีการจัดการเรียนการสอนในระดับมัธยมศึกษาปีที่ 1 - 6 ให้กับสามเณรได้เข้ามาศึกษา ซึ่งคนที่จะเข้ามาศึกษาในโรงเรียนปริยัติธรรมนั้นจะต้องจบการศึกษาในระดับประถมศึกษาปีที่ 6 ก่อนที่จะมาบวชเป็นสามเณร เพื่อเข้ารับการศึกษาในโรงเรียนปริยัติธรรม อีกทั้งภายในวัดยังมีการเรียนการสอนในรูปแบบพี่สอนน้อง โดยให้พระภิกษุสงฆ์ที่มีความรู้ความสามารถเป็นผู้สอนหลักธรรมทางพุทธศาสนาให้กับสามเณรภายในวัดนอกจากนั้นโรงเรียนพระปริยัติสามัญศึกษาบางวัดก็จัดหาครูที่มีความรู้ความสามารถในด้านแขนงวิชาวิทยาศาสตร์คณิตศาสตร์ที่หาบุคลากรที่เป็นพระภิกษุไม่ได้มาทำหน้าที่สอนแทนในรายวิชาที่ขาดแคลนเป็นต้น

**3. ด้านการเผยแผ่**

การเผยแผ่พุทธศาสนา คือ การนำหลักธรรมคำสอนทางพุทธศาสนาไปเผยแผ่ให้กับประชาชนในสังคมไทย ได้เรียนรู้และเข้าใจถึงหลักธรรมคำสอนทางพระพุทธศาสนา สามารถปฏิบัติตนให้อยู่ในศีลธรรมคำสอน สามารถประยุกต์หลักธรรมคำสอนมาใช้ในชีวิตประจำวันได้ เป็นคนดีของสังคมและประเทศไทยต่อไป โดยพระสงฆ์ได้ให้ข้อมูลไว้ดังนี้

**รูปที่ ๑**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : วัดศิริมงคล ส่วนมากจะเป็นวิธีการแบบเดิมๆ ที่เคยทำกันมา คือวันสำคัญทางพุทธศาสนาตามประเพณีต่างๆ ของชาวบ้านเช่น บุญเดือนหก ผู้นำชุมชนก็จะนำชาวบ้านมากทำบุญกันที่วัดเพราะวัดเป็นศูนย์กลางของชุมชนอยู่แล้ว จะมีการเทศนาในวันสำคัญๆ ทางพุทธศาสนาอยู่แล้วและตามประเพณีต่างๆ ของชุมชน

**รูปที่ ๒**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : วัดประชานิมิตการเผยแผ่ศาสนาถือว่าวัดได้เปรียบอยู่แล้วเพราะวัดเป็นศูนย์กลางชองชุมชน วัดเราก็อยู่ใจกลางของชุมชนที่มีความเจริญในระดับหนึ่งถึงจะยังไม่เป็นรูปแบบของสังคมเมืองมากนักโดยเพราะเวลามีงานบุญตามประเพณีของชุมชนวัดก็ได้เปิดโอกาสให้ชุมชนเข้ามาจัดกิจกรรม แสดงนิทรรศการต่างๆ ตลอดจนงานประเพณีวันสำคัญต่างๆ ชุมชนก็ใช้วัดเป็นสถานที่จัดงานรื่นเริง วัดก็ถือโอกาสนั้นเผยแผ่หลักธรรมคำสอนไปในตัว ถือว่าวัดก็ได้ใช้ประโยชน์ในการที่ชุมชนจัดงานสืบสานประเพณีและวัฒนธรรมของชุมชนได้ทำให้ชุมชนเกิดความรักความสามัคคีกันในชุมชนต่อไป

**รูปที่ ๓**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : การเผยแผ่พระพุทธศาสนาของทางวัดพระพุทธบาทชนแดนก็เป็นปกติตามแบบของวัดในชนบททั่วๆ ไป เช่น วันสำคัญทางศาสนาและก็พระก็มีการทำบุญและเทศนา เวียนเทียนกันในวันสำคัญๆ นอกเหนือจากนั้นวัดก็ยังเป็นที่ให้ชุมชนเข้ามาใช้ประโยชน์ได้ เวลามีงานหรือจัดประชุมเตรียมความพร้อมในกิจกรรมต่างๆ ของชุมชน

**รูปที่ ๔**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : วัดศิริมงคล ก็จัดและเผยแผ่ศาสนาตามประเพณีวันสำคัญของพระพุทธศาสนามีการจัดกิจกรรมเหมือนกันกับวัดอื่นๆ ที่ยึดถือกันมาเป็นประเพณี ทำบุญใส่บาตรตอนเช้าและเทศนาพอถึงเวลาตอนเย็นก็จัดพิธีเวียน นำชาวบ้านปฏิบัติตามหลักธรรมคำสอน และถือว่าวันเป็นศูนย์กลางชองชุมชน

**รูปที่ ๕**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : วัดบรรพตารามในเรื่องการเผยแผ่โดยเฉพาะการให้พระสงฆ์เข้าไปมีบทบาทในการสอนศีลธรรมในโรงเรียน บางครั้งพระจะต้องไปติดต่อเองหรือแม้แต่บางโรงเรียนยังไม่เปิดโอกาสให้พระเข้าไปทำหน้าที่เผยแผ่ให้กับนักเรียน แต่เรื่องการเผยแผ่ทางด้านอื่นๆ ก็เป็นไปตามประเพณีของพุทธศาสนิกชน ทำบุญตามประเพณีมีการเข้าวัดฟังธรรม วัดก็มีการเทศนาในวันสำคัญๆ ทางพุทธศาสนาและประเพณีของชนบทที่มีบุญทั้ง 12 เดือน เป็นต้น

**รูปที่ ๖**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : เนื่องจากวัดโฆษาเป็นวัดที่เก่าแก่และอยู่ใจกลางของชุมชนการเผยแผ่ศาสนามีความศูนย์กลางของชุมชนอย่างแท้จริง ไม่ว่าจะมีกิจกรรมของชุมชนก็จะใช้วัดเป็นที่จัดกิจกรรม ส่วนการเผยแผ่ศาสนาก็ถือตามประเพณีของชุมชน เช่นบุญเดือนหก หรือวันสำคัญทางศาสนาก็จะทำเหมือนกันกับวัดในเมืองหรือวัดในกรุงเทพฯ ตอนเช้าก็ทำบุญใส่บาตรและธรรมเทศนา ตอนเย็นก็จัดพิธีเวียนเทียนในวันสำคัญๆ เป็นต้น

.**รูปที่ ๗**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการ

อย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : รูปแบบการเผยแผ่ของวัดมีรูปแบบที่แตกต่างจากวัดอื่น ทางวัดจะจัดแหล่งเรียนรู้ด้านศาสนาและเป็นอุทยานการศึกษาด้านพุทธศาสนา เพื่อให้พุทธศาสนิกชนและนักเรียนเข้ามาวัดแล้วได้ความรู้ ส่วนรูปแบบอื่นก็จะให้เจ้าอาวาสและหน่วยงานอบรมประจำตำบล อย่างน้อยจะต้องมีปีละ 8 งานที่เป็นงานด้านเผยแผ่ งานเผยแผ่ของวัดราชพฤกษ์ก็จะให้ความสำคัญในวันสำคัญทางศาสนาเช่นเดียวกันจัดเทศนาในเวลา 20.00 ก่อนจะเวียนเทียน ซึ่งก็ไม่ได้ใช้เทคโนโลยีอะไรสำคัญเป็นพิเศษ ใช้ประสบการณ์ของเจ้าอาวาสเป็นส่วนมาก และก็ใช้ป้ายประชาสัมพันธ์เชิญชวน

**รูปที่ ๘**

**ผู้วิจัย** : ท่านมีวิธีการอย่างไรในการเผยแผ่ศาสนาในสมัยปัจจุบันนี้ และวัดมีวิธีการอย่างไรในการเผยแผ่พุทธศาสนาหรือมีรูปแบบใดบ้าง

**ผู้ให้ข้อมูล** : ทางวัดมหาธาตุพระอารามหลวงนั้นส่วนใหญ่จะเป็นการเผยแผ่โดยเจ้าอาวาสจะเทศนาธรรมเกี่ยวกับหลักธรรมทางพุทธศาสนาในวันสำคัญทางพระพุทธศาสนาให้กับพุทธศาสนิกชนที่เข้ามาทำบุญภายในวัด เช่น วันมาฆบูชา วันวิสาฆบูชา และวันอาสาฬหบูชา เป็นต้น ส่วนในวันพระนั้นจะเป็นพระสงฆ์ภายในวัดเป็นผู้เทศนาธรรมให้แก่พุทธศาสนิกชนที่มาทำบุญภายในวัด นอกจากนี้ทางวัดยังมีการนำเทคโนโลยีมาใช้เพื่อช่วยประกอบการบรรยายการอบรมเกี่ยวกับหลักธรรมทางพุทธศาสนาให้แก่ประชาชนที่เข้ามาอบรมภายในวัด เช่น การอบรมก่อนสอบนักธรรม เป็นต้น

**รูปที่ ๙**

**ผู้วิจัย** : วัดมีวิธีการเผยแผ่ศาสนาในรูปแบบใดบ้าง

**ผู้ให้ข้อมูล** : ในการเผยแผ่หลักธรรมทางพุทธศาสนานั้นได้มีการนำเทคโนโลยีมัลติมีเดียเข้ามาใช้ เช่น ทางวัดมีการสร้างเพจเฟสบุ๊คและโพสต์ข้อความเกี่ยวกับหลักธรรมคำสอนทางพุทธศาสนาให้กับพุทธศาสนิกชนที่เข้ามาอ่านได้เข้าใจในหลักธรรมคำสอนนั้นๆ และประชาสัมพันธ์กิจกรรมต่างๆที่วัดจัดขึ้นผ่านทางเสียงตามสาย เพื่อเป็นการเผยแผ่ข่าวสารให้กับพุทธศาสนิกชนได้ทราบในการจัดกิจกรรมต่างๆของทางวัด นอกจากนี้ในวันปกติทั่วไปที่ไม่ใช่ในวันพระจะมีการเชิญชวนพุทธศาสนิกชนเข้ามาปฏิบัติธรรมในตอนเย็นของทุกวัน เช่น การสวดมนต์ นั่งสมาธิ และเดินจงกรม เป็นต้น นอกจากนั้นทางวัดยังมีการสอนธรรมศึกษาให้กับนักเรียนในโรงเรียนต่างๆ โดยการเข้าไปสอนในโรงเรียนเพื่อที่จะให้นักเรียนได้เข้าใจในหลักธรรมของศาสนาและสามารถนำไปใช้ในชีวิตประจำวันได้อย่างถูกต้อง

**รูปที่ ๑๐**

**ผู้วิจัย** : วัดมีวิธีการเผยแผ่ศาสนาในรูปแบบใดบ้าง

**ผู้ให้ข้อมูล** : “ในการเผยแผ่หลักธรรมทางพุทธศาสนา ทางวัดได้มีการจัดทำหนังสือที่มีเนื้อหาเกี่ยวกับการทำกิจกรรมต่างๆของทางวัดในแต่ละปี และหลักธรรมคำสอนทางพุทธศาสนาต่างๆที่มีภายในวัด นอกจากนั้นทางวัดยังมีการนำเทคโนโลยีมาประกอบในการอบรมเกี่ยวกับหลักธรรมคำสอนทางพุทธศาสนาให้กับพระภิกษุสามเณรและพุทธศาสนิกชนที่เข้ามาอบรมภายในวัดอีกด้วย อีกทั้งทางวัดยังมีการจัดตั้งกองผ้าป่าขึ้นเพื่อให้ชาวบ้านในชุมชนเข้ามาร่วมกันทำบุญและรับฟังหลักธรรมคำสอนทางศาสนาจากพระภิกษุสงฆ์ภายในวัด จึงเป็นการเผยแผ่หลักธรรมคำสอนทางศาสนาในอีกรูปแบบหนึ่งของทางวัด

**ผลการวิเคราะห์ข้อมูลพบว่า** : ในการเผยแผ่ทางพุทธศาสนานั้นมีการเผยแผ่หลายรูปแบบ ไม่ว่าจะเป็นการเผยแผ่โดยการเทศนาธรรมเกี่ยวกับหลักธรรมทางพุทธศาสนาให้แก่พุทธศาสนิกชนที่มาทำบุญภายในวัด และมีการเผยแผ่โดยใช้สื่อสิ่งพิมพ์ เช่น การจัดทำเป็นหนังสือ ซึ่งภายในหนังสือจะมีเนื้อหาของหลักธรรมคำสอนทางพุทธศาสนา และประวัติในการจัดงานต่างๆที่ทางวัดได้จัดขึ้น เป็นต้น ทางวัดยังได้มีการนำเทคโนโลยีมัลติมีเดียเข้ามาใช้ในการเผยแผ่ศาสนา เช่น ทางวัดมีการสร้างเพจเฟสบุ๊คเพื่อโพสต์ข้อความเกี่ยวกับหลักธรรมคำสอนทางพุทธศาสนาให้แก่พุทธศาสนิกชนได้อ่านทำความเข้าใจ และได้มีการนำเทคโนโลยีมาประกอบในการอบรมเกี่ยวกับหลักธรรมคำสอนทางพุทธศาสนาตามโอกาสต่างๆ เป็นต้น อีกทั้งยังมีการจัดตั้งกองผ้าป่าขึ้นเพื่อให้ชาวบ้านในชุมชนเข้ามาร่วมกันทำบุญและรับฟังหลักธรรมคำสอนทางศาสนาจากพระภิกษุสงฆ์ภายในวัด จึงเป็นการเผยแผ่หลักธรรมคำสอนทางศาสนาในอีกรูปแบบหนึ่ง

**4. ด้านสาธารณสงเคราะห์**

ด้านสาธารณสงเคราะห์ พระสงฆ์ได้ทำหน้าที่เป็นผู้ช่วยเหลือสังคมในด้านต่างๆ เช่นวัดเป็นสถานศึกษาสงเคราะห์แก่ผู้ด้อยโอกาสในสังคม จัดเป็นตลาดนัดชุมชน หรือแม้แต่เป็นผู้ประสานในการช่วยเหลือผู้ยากไร้หรือผู้ประสบภัยในเหตุการณ์ต่างๆ และได้มีการจัดงานกิจกรรมเพื่อให้เกิดความสามัคคีและความสุขของประชาชนในชุมชน โดยพระสงฆ์ได้ให้ข้อมูลไว้ดังนี้

**รูปที่ ๑**

**ผู้วิจัย** : : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทใน

ด้านสาธารณสงเคราะห์อย่างไรบ้าง

**ผู้ให้ข้อมูล** : ทางวัดศิริมงคลไม่ได้จัดการสงเคราะห์โดยการให้ชุมชนร่วมกันบริจาคเพื่อสมทบเวลาเกิดภัยพิบัติต่างๆ เช่น ไฟไหม้ หรือน้ำท้วม การสงเคราะห์ถ้าเป็นกิจวัตรหรือรูปแบบทางวัดไม่ได้จัดการงานด้านสงเคราะห์ใดๆ แต่จัดเป็นครั้งคราวเวลาเกิดเหตุการณ์ต่างๆ

**รูปที่ ๒**

**ผู้วิจัย** : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทใน

ด้านสาธารณสงเคราะห์อย่างไรบ้าง

**ผู้ให้ข้อมูล** : วัดประชานิมิต ถือได้ว่าเป็นวัดที่จัดการด้านการศึกษาสงเคราะห์อยู่

แล้วเพราะวัดไม่ได้คิดหาผลกำไรจากการจัดตั้งเป็นโรงเรียนพระปริยัติธรรม จึงเป็นการสงเคราะห์ด้านการศึกษาให้กับคนที่ต้องการเข้ามาบวชเป็นสามเณรเพื่อเรียนหนังสือ ทางวัดสงเคราะห์เรื่องการเรียนเป็นหลักส่วนเรื่องอื่นๆ ก็จะเป็นไปตามสถานการณ์หรือเวลาเกิดภัยพิบัติต่างๆ เป็นต้น

**รูปที่ ๓**

**ผู้วิจัย** : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทใน

ด้านสาธารณสงเคราะห์อย่างไรบ้าง

**ผู้ให้ข้อมูล** : วัดพุทธบาทชนแดนไม่ได้มีบทบาทหรือรูปแบบการสงเคราะห์ช่วยเหลือ

ที่เป็นทางการ เวลามีผู้ตกทุกข์ได้ยากหรือลำบากมาขอความช่วยเหลือทางวัดก็จะช่วยสงเคราะห์บ้างเล็กๆ น้อยๆ ไม่มีรูปแบบเหมือนมูลนิธิสงเคราะห์ แต่จะช่วยเหลือเป็นงานๆ ไปตามกำลังของทางวัด ส่วนมากจะเป็นการขอบริจาคจากพระสงฆ์ภายในวัด

**รูปที่ ๔**

**ผู้วิจัย** วัดได้จัดการด้านสาธารณะสงเคราะห์ในรูปแบบใดบ้าง และมีบทบาทในด้าน

สาธารณสงเคราะห์อย่างไรบ้าง

**ผู้ให้ข้อมูล** : วัดสระเกษด้านสาธารณะสงเคราะห์ของวัดเป็นการให้การศึกษากับ.

พระภิกษุสามาเณรที่บวชเรียนพระปริยัติธรรม ทั้งนักธรรม ภาษาบาลี และมัธยมศึกษา ส่วนด้านการสงเคราะห์ชาวบ้านก็ไม่มีรูปแบบอะไรเป็นพิเศษ ถ้ามีหน่วยงานที่ต้องการความช่วยเหลือขอรับการช่วยเหลือทางวัดก็จะประกาศให้ชุมชนได้ช่วยเหลือกันตามกำลังศรัทธาของชาวบ้าน

**รูปที่ ๕**

**ผู้วิจัย** : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทใน

ด้านสาธารณสงเคราะห์อย่างไรบ้าง

**ผู้ให้ข้อมูล** : บทบาทของวัดบรรพตารามในการจัดการด้านสงเคราะห์ยังถือว่ามี

บทบาทน้อยมากในชุมชนเพราะว่าส่วนหนึ่งมาจากปัญหาด้านทัศนคติของคนในชุมชนไม่เห็นความสำคัญของวัดและพระสงฆ์ ดังนั้นแล้ววัดจึงเป็นเพียงคอยสนับสนุนหน่วยงานทางราชการเวลาขอความช่วยเหลือ ส่วนสงเคราะห์ด้านอื่นๆ ก็ไม่มีอะไร

**รูปที่ ๖**

**ผู้วิจัย** : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทใน

ด้านสาธารณสงเคราะห์อย่างไรบ้าง

**ผู้ให้ข้อมูล** : รูปแบบการสงเคราะห์ของวัดโฆษา จะเป็นการช่วยเหลือชาวชุมชน

มากกว่าแต่ไม่มีรูปแบบที่แน่นอนเท่าไรนัก ส่วนมากจะเป็นการสงเคราะห์เด็กที่มาบวชเรียนมากกว่า อีกอย่างถ้าเป็นเรื่องภัยพิบัต

**รูปที่ ๗**

**ผู้วิจัย** : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทใน

ด้านสาธารณสงเคราะห์อย่างไรบ้าง

**ผู้ให้ข้อมูล** : ถือได้ว่าวัดราชพฤกษ์ได้สงเคราะห์ชุมชนและประชาชมเกือบทุกๆด้าน

ไม่ว่าจะเป็นการอบรมอาชีพให้กับชุมชน วัดยังมีหอประชุมที่ทันสมัยให้ชุมชนมาใช้ด้วยเวลาจัดประชุมหรือจัดงานของชุมชน นอกจากนี้วัดยังสนับสนุนทุนการศึกษาให้กับนักเรียนและโรงเรียนที่ใกล้ๆ วัด ส่งเสริมให้นักเรียนเล่นกีฬาและการแสดงศิลปะวัฒนธรรมเพื่อให้ใช้เวลาว่างให้เป็นประโยชน์ห่างไกลยาเสพติดอีกด้วย ทั้งนี้ทางวัดยังมอบของขวัญในวันเกิดให้แก่เด็กเยาวชนที่มีความประพฤติเป็นการสงเคราะห์และให้กำลังใจอีกทางหนึ่งด้วย

**รูปที่ ๘**

**ผู้วิจัย** : วัดได้จัดการด้านสาธารณะสงเคราะห์ในรูปแบบใดบ้าง และมีบทบาทในด้านสาธารณสงเคราะห์อย่างไรบ้าง

**ผู้ให้ข้อมูล** : ในด้านของสาธารณสงเคราะห์นั้นทางวัดมหาธาตุพระอารามหลวงได้มีการช่วยเหลือผู้ที่ประสบเหตุต่างๆ เช่น ผู้ประสบปัญหาทางอัคคีภัย เป็นต้น ผู้ที่ประสบปัญหาจะได้รับของบริจาคต่างๆ ซึ่งเป็นข้าวสารอาหารแห้ง ของใช้ที่จำเป็น และเงินช่วยเหลือจากการรับบริจาคจากชาวบ้านและหน่วยงานต่างๆที่เกี่ยวข้องเพื่อมอบให้ผู้ที่ประสบปัญหา นอกจากนั้นทางวัดยังมีการจัดงานวัดขึ้นเป็นประจำทุกปีเพื่อส่งเสริมให้คนในชุมชนมีรายได้จากการนำสินค้าต่างๆเข้ามาขายภายในงานทำให้เกิดความสามัคคีระหว่างวัดกับชุมชน อีกทั้งยังส่งเสริมให้คนในชุมชนหันมาสนใจในการเข้าวัดและปฏิบัติธรรมกันมากขึ้น

**รูปที่ ๙**

**ผู้วิจัย** : ทางวัดมีบทบาทในด้านสาธารณสงเคราะห์อย่างไรบ้าง

**ผู้ให้ข้อมูล** : ทางวัดเพชรวรารามในด้านสาธารณสงเคราะห์นั้นเมื่อในชุมชนเกิดเหตุการณ์ภัยพิบัติทางธรรมชาติ เช่น เหตุอัคคีภัย อุทกภัย เป็นต้น ทางวัดได้เข้าไปช่วยเหลือผู้ประสบภัยเหล่านั้นโดยมีการระดมทุนเปิดรับบริจาคเงิน สิ่งของ และเครื่องใช้ที่จำเป็นจากชาวบ้านและหน่วยงานต่างๆเพื่อนำไปบริจาคให้แก่ผู้ที่ประสบภัยในเหตุการณ์เหล่านั้น นอกจากนี้ทางวัดได้มีการบริจาคทุนทางการศึกษาให้กับนักเรียนที่มีผลการเรียนดีเกรดเฉลี่ยไม่ต่ำกว่า 3.50 นักเรียนที่มีคุณธรรมจริยธรรมดีเด่นและนักเรียนที่ยากจนเป็นประจำทุกๆปี ปีละ 60 ทุนเป็นอย่างต่ำ

รูป**ที่ ๑๐**

**ผู้วิจัย** : ทางวัดมีบทบาทในด้านสาธารณสงเคราะห์อย่างไรบ้าง

**ผู้ให้ข้อมูล** : ทางวัดสนธิกรประชารามมีการระดมทุนเพื่อโรงพยาบาล โรงเรียน และสาธารณสุข โดยมีวัดเป็นจุดศูนย์กลางในการรับบริจาคเงิน และสิ่งของ เพื่อนำไปช่วยเหลือสังคมในด้านต่างๆ เช่น ทางวัดมีการจัดตั้งกองผ้าป่าเพื่อนำเงินมามอบให้กับโรงพยาบาลเพชรบูรณ์ เพื่อนำไปสร้างตึกโรงพยาบาล และบริจาคเงินให้กับโรงเรียนเพชรพิทยาคม เพื่อสร้างอาคารเรียน เป็นต้น นอกจากนี้มีการบริจาคข้าวสารอาหารแห้งให้แก่ผู้ยากไร้หรือผู้ที่ประสบปัญหาจากภัยธรรมชาติ โดยทางวัดและหน่วยงานที่เกี่ยวข้องจะเข้ามาช่วยเหลือประชาชนในเบื้องต้น ก่อนที่ผู้ประสบภัยจะได้รับการช่วยเหลือจากรัฐบาลต่อไปนั่นเอง

**ผลการวิเคราะห์ข้อมูลพบว่า** : ในด้านสาธารณสงเคราะห์วัดได้เข้าไปช่วยเหลือสังคมในด้านต่างๆ เช่น เมื่อชุมชนเกิดเหตุการณ์ภัยพิบัติทางธรรมชาติ วัดได้เข้าไปช่วยเหลือโดยมีการระดมทุนเปิดรับบริจาคเป็นเงิน สิ่งของ และเครื่องใช้จากชาวบ้านและหน่วยงานต่างๆ เพื่อนำไปบริจาคให้กับผู้ที่ประสบเหตุภัยพิบัติในเหตุการณ์เหล่านั้น อีกทั้งวัดยังมีการนำเงินที่ได้จากการรับบริจาคของชาวบ้านและหน่วยงานต่างๆ ไปมอบให้กับโรงพยาบาลและโรงเรียนได้นำไปใช้ในการสร้างตึกและอาคาร นอกจากนั้นวัดยังมีการมอบทุนการศึกษาให้กับนักเรียนในโรงเรียนต่างๆ เช่น นักเรียนที่มีผลการเรียนดี นักเรียนที่มีคุณธรรมจริยธรรมดีเด่น และนักเรียนที่มีฐานะยากจน เป็นต้น อีกทั้งทางวัดยังอนุญาตให้ชาวบ้านในชุมชนเข้ามาเปิดแผงขายสินค้าภายในบริเวณพื้นที่ของวัด เพื่อเป็นการสร้างรายได้ให้กับคนในชุมชนและทำให้เกิดความสามัคคีระหว่างวัดกับคนในชุมชนเพิ่มขึ้นอีกด้วย

**ส่วนที่ 2 ความคิดเห็นของพระสงฆ์ที่เกี่ยวข้องกับปัญหาในการพัฒนาสังคม**

ในส่วนนี้ผู้วิจัยได้สอบถามเกี่ยวกับความคิดเห็นของพระผู้ให้ข้อมูลเกี่ยวกับปัญหาและอุปสรรค์ในการพัฒนาในปัจจุบันมีส่วนใดที่ต้องปรับปรุงแก้ไขและส่วนใดที่ควรต้องส่งเสริมให้พระเข้ามีบทบาทมากขึ้นในการพัฒนาสังคม ซึ่งแต่ละรูปให้ให้ความเห็นดังนี้

**รูปที่ ๑**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ปัญหาในการเผยแผ่ในสมัยปัจจุบันนี่ส่วนมากจะเกิดจากชาวบ้านที่ไม่

ค่อยมีความสนใจและใส่ใจในเรื่องของศาสนาเพราะต่างคนต่างทำมาหากิน ซึ่งส่วนใหญ่ก็จะเป็นปัญหาในเรื่องเศรษฐกิจ ชาวบ้านไม่ค่อยมีเวลาเข้าวัดและอีกอย่างด้วยสภาวะสังคมในปัจจุบันก็ทำให้คนต้องทำมาหากินกันเลยไม่ค่อยมีเวลาเข้าวัด ดังนั้นแล้ววัดและพระสงฆ์จะต้องปรับตัวเองในการเผยแผ่หลักธรรมคำสอนให้เช้ากับสังคมยุคปัจจุบันให้มากขึ้น

**รูปที่ ๒**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ในส่วนของปัญหาและข้อเสนอแนะนั้น อาตมาคิดว่าในสังคมยุค

ปัจจุบันนั้นทั้งพระสงฆ์และชุมชนประชาชนจะต้องปรับตัวเองให้เข้ากับยุคกับสมัยเพื่อให้เข้าถึงคำสอนทางศาสนา ปัจจุบันปัญหาทางสังคมก็มีมากมายหลายอย่าง พระสงฆ์อย่างเดียงคงแก้ปัญหาได้ไม่หมด จะต้องรวมกันทั้งชุมชน และผู้นำชุมชน ทุกภาคส่วนจะต้องมีส่วนร่วมในการแก้ไขปัญหาของชุมชน ทุกภาคส่วนจะต้องเข้ามาร่วมกันแก้ไข ร่วมมือกันทั้งบ้าน วัด และโรงเรียน จะได้เป็นแรงผลักดันทำให้ปัญหานั้นลดน้อยลงไปในที่สุด

**รูปที่ ๓**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ข้อเสนอแนะของอาตมาว่านะ ในยุคปัจจุบันนี้การพัฒนาในทุกๆ ด้าน

โดยเฉพาะด้านการงบประมาณเพราะทุกอย่างนั้นล้วนต้องใช้งบประมาณในการทำงาน ไม่ว่าจะเป็นการเผยแผ่ศาสนา การช่วยเหลือเกื้อกูลชุมชนหรือแม้แต่การจัดการศึกษาของพระสงฆ์ และในยุคปัจจุบันนี้พระสงฆ์ก็ต้องปรับตัวให้เข้ากับยุคสมัยนี้

**รูปที่ ๔**

**ผู้วิจัย** **:** ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ข้อเสนอแนะสิ่งที่ควรปรับปรุงในตอนนี้คือ งบประมาณในการพัฒนา

เพราะลำพังวัดเองก็ไม่สามารถหางบประมาณมาพัฒนาได้ครอบคลุมในทุกๆ ด้าน ในปัจจุบันนี้คนที่จะเข้ามาบวชก็น้อยลงหาคนที่จะสืบทอดพระพุทธศาสนาก็จะยากมากขึ้น

**รูปที่ ๕**

**ผู้วิจัย** **:** ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ปัญหาในการเผยแผ่ในสมัยปัจจุบันนี่ส่วนมากจะเกิดจากชาวบ้านไม่

เข้าใจในบทบาทของพระสงฆ์ว่าทำอะไรได้บ้างและทัศนคติที่ไม่ดีนักกับพระสงฆ์ อีกอย่างขาดความรู้เกี่ยวกับศาสนา ส่วนมากจะรู้เพียงแต่ภายนอก ดังนั้นแล้วจะต้องสร้างความเข้าใจอีกมากให้กับชาวบ้านในงานพัฒนาในสังคมยุคปัจจุบันที่มีสื่อที่ทันสมัย พระสงฆ์ก็ต้องศึกษาเพื่อเอาเทคโนโลยีมาใช้ในงานเผยแผ่ศาสนาในยุค 4.0

**รูปที่ ๖**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ปัญหาของเราส่วนมากก็จะเป็นจำนวนพระภิกษุสามเณรที่มีคนมาบวช

น้อยลง ขาดงบประมาณในการบำรุงรักษาเสนาสนะของวัด ทางวัดจะต้องระดมทุนในการสร้างและเผยแผ่ศาสนาเอง ซึ่งบางครั้งก็เป็นเรื่องยาก ประชาชนบางคนก็ไม่เข้าใจในวัตถุประสงค์ของวัดว่าจะระดมทุนไปทำอะไร วัดก็ต้องทำความเข้าใจกับชุมชนรอบๆ วัดเป็นเรื่องๆ ไป

**รูปที่ ๗**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : ปัญหาส่วนมากจะเป็นเรื่องงบประมาณการใช้จ่ายของหน่วยอบรม

ประจำตำบลในเขตอำเภอเขาค้อเพราะต้องใช้เป็นงบประมาณมาซื้อน้ำมันเชื้อเพลิงในการออกเทศนาในเขตอำเภอเขาค้อซึ่งอยู่ห่างไกลกันงบประมาณไม่เพียงพอ ส่วนเรื่องอื่นๆ ก็เป็นไปตามยุคสมัยที่เปลี่ยนไป คนให้ความสำคัญกับวัดน้อยลง พระสงฆ์จะต้องทำงานเชิงรุกมากขึ้น

**รูปที่ ๘**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : “ปัญหาที่เกิดขึ้นในการพัฒนาสังคมของวัดมหาธาตุพระ

อารามหลวงนั้นมีปัญหาในเรื่องของงบประมาณที่ไม่เพียงพอสำหรับการจัดซื้ออุปกรณ์ และเครื่องมือที่จะนำมาใช้ในการจัดการเรียนการสอนภายในโรงเรียนปริยัติธรรม และปัญหาในด้านการจัดงานวัดประจำปี ซึ่งภายในวัดมีพื้นที่จำกัดส่งผลให้คนในชุมชนบางส่วนที่นำสินค้าต่างๆเข้ามาขายไม่มีพื้นที่ในการเปิดร้านขายสินค้าจึงทำให้คนในชุมชนไม่ค่อยให้ความสนใจที่จะมาเที่ยวภายในงาน ส่งผลให้ทางวัด และผู้ที่นำสินค้าเข้ามาขายขาดรายได้จากงานวัดประจำปี

**รูปที่ ๙**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : “ปัญหาที่เกิดขึ้นกับวัดและพระสงฆ์ในปัจจุบัน คือ ปัญหาเกี่ยวกับจำนวนของพระภิกษุสงฆ์สามเณรที่มีจำนวนลดน้อยลง เนื่องจากคนในสังคมปัจจุบันให้ความสำคัญกับการศึกษาหลักธรรมคำสอนทางศาสนาลดน้อยลง เช่น การบวชพระในปัจจุบันคนที่เข้ามาบวชเป็นพระสงฆ์นั้นเป็นการบวชตามประเพณี เพื่อทดแทนบุญคุณพ่อแม่ ซึ่งคนที่จะเข้ามาบวชเพื่อศึกษาหลักธรรมคำสอนทางศาสนานั้นมีน้อย จึงส่งผลให้เกิดปัญหาเกี่ยวกับบุคลากรที่เป็นพระสงฆ์มีไม่เพียงพอต่อการนำหลักธรรมทางศาสนาไปเผยแผ่ในสังคมเหมือนในสมัยอดีต ที่พระสงฆ์นั้นบวชพระมาเพื่อศึกษาหลักธรรมคำสอนทางศาสนาอย่างแท้จริง โดยไม่ได้ยึดถือการบวชเป็นพระเพื่อทดแทนบุญคุณพ่อแม่

**รูปที่ ๑๐**

**ผู้วิจัย** : ปัญหาที่เกิดขึ้นในการพัฒนาสังคมมีส่วนใดที่ต้องปรับปรุงและส่งเสริมให้

เข้ากับยุคสมัยและเป็นอย่างไรบ้าง

**ผู้ให้ข้อมูล** : “ปัญหาที่เกิดขึ้นในการพัฒนาของวัดสนธิกรประชาราม คือปัญหาที่คนในชุมชนไม่เชื่อถือและไม่เข้าใจในวัตถุประสงค์ของทางวัด ซึ่งมีการเปิดรับบริจาคเงินเพื่อนำไปช่วยเหลือสังคมในด้านต่างๆ เพราะคนในชุมชนคิดว่าทางวัดนั้นจะนำเงินที่ได้รับจากการบริจาคนำไปใช้ในด้านอื่นๆ ที่ไม่เกี่ยวข้องกับศาสนาและการพัฒนาสังคม นอกจากนี้ยังมีปัญหาด้านงบประมาณที่ไม่เพียงพอในการจัดซื้ออุปกรณ์ เพื่อนำมาใช้ในการเผยแผ่ศาสนา และยังมีปัญหาในด้านบุคลากรที่เป็นพระสงฆ์ภายในวัดไม่เพียงพอ จึงทำให้เกิดปัญหาเกี่ยวกับการเผยแผ่ศาสนาและปฏิบัติงานในด้านต่างๆภายในวัด งานจึงไม่เป็นไปตามที่วัดได้กำหนดไว้

**ผลการวิเคราะห์ข้อมูลพบว่า** : ปัญหาโดยรวมที่เกิดขึ้นในการพัฒนาสังคมของพระภิกษุสงฆ์คือ ปัญหาในเรื่องของงบประมาณที่ไม่เพียงพอสำหรับการจัดซื้ออุปกรณ์ และเครื่องมือที่จะนำมาใช้ในการจัดการเรียนการสอนภายในโรงเรียนปริยัติธรรม ปัญหาเรื่องพื้นที่จำกัดในการจัดงานวัดประจำปีของบางวัด ส่งผลให้คนในชุมชนบางส่วนที่นำสินค้าต่างๆเข้ามาขายภายในวัดไม่มีพื้นที่ในการเปิดร้านขายสินค้า จึงทำให้วัดและผู้ที่นำสินค้าเข้ามาขายขาดรายได้จากงานวัดประจำปี เพราะคนในชุมชนไม่ค่อยให้ความสนใจที่จะมาเที่ยวภายในงาน และยังมีปัญหาที่เกี่ยวกับจำนวนของพระภิกษุสงฆ์สามเณรที่มีจำนวนลดน้อยลง เนื่องจากคนในสังคมปัจจุบันให้ความสำคัญกับการศึกษาหลักธรรมคำสอนทางศาสนาลดน้อยลง เพราะการบวชพระในปัจจุบัน คนที่เข้ามาบวชเป็นพระสงฆ์นั้นเป็นการบวชตามประเพณีเพื่อทดแทนบุญคุณพ่อแม่ ซึ่งมิได้บวชพระมาเพื่อศึกษาหลักธรรมคำสอนทางศาสนาอย่างแท้จริง จึงส่งผลให้เกิดปัญหาเกี่ยวกับบุคลากรที่เป็นพระสงฆ์มีไม่เพียงพอต่อการนำหลักธรรมทางศาสนาไปเผยแผ่ในสังคม อีกทั้งยังมีปัญหาที่คนในชุมชนไม่เชื่อถือและไม่เข้าใจในวัตถุประสงค์ของทางวัด ที่มีการเปิดรับบริจาคเงินเพื่อนำไปช่วยเหลือสังคมในด้านต่างๆ เนื่องจากคนในชุมชนคิดว่าทางวัดจะนำเงินที่ได้รับจากการบริจาคไปใช้ในด้านอื่นๆ ที่ไม่เกี่ยวข้องกับศาสนาและการพัฒนาสังคม